Alle 1 prosentti kaikista covid-19-rokoteannoksista maailmassa on annettu alhaisen tulotason ja alemman keskitulotason maissa. On siis selvää, että rokotuksia näissä maissa on kiireesti nopeutettava. EU on jo luvannut toimittaa 250 miljoonaa rokoteannosta. Jotta alhaisen tulotason ja alemman keskitulotason maille voidaan toimittaa vielä 200 miljoonaa lisäannosta, tarvitaan 1,3 miljardia euroa lisärahoitusta. Määrä esitetään rahoitettavaksi erityisesti hätätilanteen tukivälineestä jäljellä olevalla määrällä sekä naapuruus-, kehitys- ja kansainvälisen yhteistyön välineen – Globaali Eurooppa joustovarasta tehtävällä siirrolla. Näiden kahden rahoitusosuuden täydentämiseksi ja 1,3 miljardin euron käyttöön ottamiseksi ja koska otsakkeessa 6 ei ole enää jäljellä liikkumavaraa eikä muita uudelleenkohdentamismahdollisuuksia ole määritetty, komissio ehdottaa, että joustovälineestä otetaan käyttöön 450 miljoonaa euroa maksusitoumus- ja maksumäärärahoina. Näin mahdollistetaan välittömät toimet 200 miljoonan lisärokoteannoksen toimittamiseksi vuoden 2022 alkupuoliskolla.

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 14 02 02 40 Ihmiset – Maailmanlaajuiset haasteet 450 000 000 450 000 000 Yhteensä 450 000 000 450 000 000

Maksumäärärahat voidaan kompensoida tekemällä vastaava vähennys Euroopan maaseudun kehittämisen maatalousrahastoa (maaseuturahasto) koskevaan budjettikohtaan ”Maaseudun kehittämisen tukitoimityypit — kauden 2014–2022 ohjelmat”. Vähennyksen perusteluna ovat maaseuturahastosta viljelijöille ja elintarvikkeiden jalostuksen alalla toimiville pk-yrityksille covid-19-kriisin takia myönnettävät kertakorvaukset, joiden yhteismäärä on jäänyt useimpien kertakorvauksia soveltavien ohjelmien osalta alle enimmäismäärän, joka on 2 prosenttia maaseuturahaston kokonaismäärärahoista. Lisäksi yhteisen maatalouspolitikan (YMP) siirtymäasetuksen soveltamisalaan kuuluvien maaseudun kehittämisohjelmien viivästynyt jatkaminen on myös johtanut ennakoitua pienempiin maksuihin maaseuturahaston vuoden 2021 määrärahoista. Tähän mennessä saatujen menoilmoitusten sekä elokuun 2021 loppuun mennessä toimitettuja jäsenvaltioiden uusimpia ennakkoarvioita koskevan analyysin perusteella havaittu ylijäämä on 617 miljoonaa euroa. Tämän lisätalousarvioesityksen ulkopuolelle jäävä osuus ylijäämästä (167 miljoonaa euroa) sisältyy kokonaismäärärahasiirtoon (DEC 20/2021).

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 08 03 01 02 Maaseudun kehittämisen tukitoimityypit — kauden 2014–2022 ohjelmat 0 –450 000 000 Yhteensä 0 –450 000 000

3.Unionin pelastuspalvelumekanismin (rescEU) määrärahalisäys

Unionin pelastuspalvelumekanismin (rescEU) puitteissa on viimeisen puolen vuoden aikana esitetty covid-19-pandemian vuoksi jälleen ennätysmäärä avunpyyntöjä, mukaan lukien yksi pelastuspalvelumekanismin kaikkien aikojen suurimmista operaatioista, joka toteutettiin Intian ja Nepalin hyväksi. Pelastuspalvelumekanismia on kesän aikana käytetty muun muassa evakuointeihin Afganistanista, toimiin Haitissa äskettäisen maanjäristyksen jälkeen sekä metsäpalojen torjuntaan ja tulvien seurausten korjaamiseen Euroopassa. Lisäksi unionin pelastuspalvelumekanismi on todennäköisesti otettava käyttöön ennen vuoden loppua Latinalaisen Amerikan ja Tyynenmeren alueen trooppisten hirmumyrskyjen takia. Unionin pelastuspalvelumekanismin puitteissa esitettävien avunpyyntöjen määrän arvioidaan vuonna 2021 ylittävän vuoden 2020 poikkeuksellisen korkean tason (102 pyyntöä). Unionin pelastuspalvelumekanismin kautta oli 29. syyskuuta 2021 mennessä esitetty jo 91 avunpyyntöä. Unionin pelastuspalvelumekanismin asianmukaisen toiminnan varmistamiseksi tarvitaan arviolta vielä 57,8 miljoonaa euroa lisää maksusitoumusmäärärahoja. Käytettävissä olevien maksumäärärahojen tämänhetkinen määrä riittää maksuvelvoitteiden täyttämiseen vuoden loppuun saakka.

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 06 05 01 Unionin pelastuspalvelumekanismi (rescEU) 57 811 000 0 Yhteensä 57 811 000 0

Koska talousarviossa on määritetty kaksi mahdollisuutta määrärahojen uudelleenkohdentamiseen, lisätarpeesta 37,8 miljoonaa euroa voidaan rahoittaa kohdentamalla uudelleen 20 miljoonaa euroa maksusitoumusmäärärahoina Euroopan tautienehkäisy- ja ‑valvontakeskuksen (ECDC) määrärahoista ja 17,8 miljoonaa euroa maksusitoumusmäärärahoina unionin rahoitusosuudesta Euroopan lääkevirastolle (EMA).

Euroopan tautienehkäisy- ja -valvontakeskukselle osoitettiin lisätalousarviossa nro 1/2021 yhteensä 106 miljoonaa euroa lisärahoitusta maksusitoumus- ja maksumäärärahoina vuonna 2021 kolmea covid-19-pandemiaan liittyvää toimea varten:

·ulkoistettu koko genomin sekvensointi, jonka osalta virasto palauttaa nyt 12 miljoonaa euroa ennakoitua pienemmän sekvensointitarpeen vuoksi;

·kansallinen infrastruktuurituki, jonka osalta palautetaan 6 miljoonaa euroa jäsenvaltioiden ja ETA-maiden ennakoitua vähäisemmän kiinnostuksen vuoksi;

·rajatylittävien valmiuksien kehittämistuki, jonka osalta palautetaan 2 miljoonaa euroa käynnissä olevan hankinnan tuloksena.

Euroopan tautienehkäisy- ja -valvontakeskus on käyttänyt 86 miljoonaa euroa maksusitoumus- ja maksumäärärahoina ja ilmoittanut 20 miljoonan euron ylijäämästä vuonna 2021. Vastaavat maksumäärärahat asetetaan saataville kokonaismäärärahasiirrossa. Jäljellä oleva tarve on 10 miljoonaa euroa, ja sama määrä esitetään asetettavaksi käyttöön myös vuonna 2022.

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 06 10 01 Euroopan tautienehkäisy- ja -valvontakeskus –20 000 000 0 Yhteensä –20 000 000 0

Euroopan lääkevirasto on määrittänyt 17,8 miljoonan euron ylijäämän maksusitoumus- ja maksumäärärahoina. Tämä johtuu lääkeviraston uuteen toimeksiantoon liittyvistä tietotekniikan muutoksista ja investoinneista. Virasto on ryhtynyt laatimaan uusiin tehtäviin liittyvää tietoteknistä kehitystä koskevia yksityiskohtaisia eritelmiä ja edistynyt siinä hyvin, mutta se ei pysty tekemään kaikkia talousarviositoumuksia vuonna 2021. Näin ollen esitetään, että 17,8 miljoonaa euroa asetetaan uudelleen käyttöön vuosina 2022–2023.

Vastaavat maksumäärärahat asetetaan saataville kokonaismäärärahasiirrossa.

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 06 10 03 01 Unionin rahoitusosuus Euroopan lääkevirastolle –17 811 000 0 Yhteensä –17 811 000 0

Edellä esitetyt uudelleenkohdentamiset huomioon ottaen lisärahoitusta tarvitaan vuonna 2021 vielä 20 miljoonaa euroa. Koska alaotsakkeessa 2b ei ole jäljellä liikkumavaraa, tätä määrärahalisäystä varten on otettava käyttöön varoja joustovälineestä.

4.Kestävää kalastusta koskevat kumppanuussopimukset (kalastuskumppanuussopimukset)

Komissio on tarkistanut kaikkia vuoden 2021 määrärahatarpeita ottaen huomioon seuraavat seikat: